Bekende filantroop gekaapDr Imtiaz Sooliman Die paartjie is Donderdagaand buite hul huis in Pietermaritzburg aangehou nadat hulle van die lughawe teruggekeer het, berig EWN. Die paartjie is glo deur drie mans bestorm wat hulle gedwing het om uit die voertuig te klim. Die verdagtes het met hul voertuig en van die Soolimans se besitting weggejaag. Die paartjie is nie in die voorval beseer nie. “Die verdagtes se voertuig is ŉ swart Toyota Corolla, die voertuig wat hulle by dr. Sooliman gesteel het, was ŉ BMW 325i,” het Joey Jeevan, woordvoerder van die polisie gesê. “Ons is op soek na drie verdagtes wat almal tussen 22 en 35 jaar oud is.” Sooliman is bekend vir sy liefdadigheidswerk in Suid-Afrika en die buiteland.